Adly Fairuz

Adly Fairuz duwé jeneng pepak ya iku Ahmad Adly Fayruz (). Adly Fairuz ya iku slah sijiné juru main filem lan penyanyi Indonesia. Jeneng Adly Fairuz wiwit misuwur nalika Adly main filem dadi tokoh Aldo ing sinétron kang judhulé Cinta Fitri kang tayang wiwit taun 2007. Saliyané main sinétron, Adly uga éntuk gelar penyanyi sawisé Adly Fairuz dadi juwara ing acara realitas kang judhulé Supermama Selebconcert.Jawara 'Supermama Seleb Concert'KapanLagi.com

 Karir 
Adly Fairuz dadi anak pambarep saka sadulur kang cacahé lima.Profil  di KapanLagi.com](dipunundhuh tanggal 12 Juli 2011)
Adly Fairuz iku anaké pasangan H. Agus Irianto lan Hj. Lutfiah. Adly Fairuz lumebu donyaning hiburan kanthi ora sengaja. Nalika iku Adly Fairuz lagi ngeteraké duluré casting sinétron. Nalika iku Adly Fairuz uga ditawani mèlu casting lan Adly Fairuz lolos casting iku. Aktingé Adly Fairuz kawiwitan nalika dhèwèké main ing sinétron FTV Teman Sahabat Cinta. Jenengé sangsaya misuwur sawisé Adly Fairuz mèlu akting karo Shireen Sungkar lan Teuku Wisnu ing sinétron kang judhule Cinta Fitri.

Adly Fairuz pancèn seneng main musik wiwit cilik. Nalika diwasa, Adly Fairuz karo kanca-kancané nggawé grup band. Adly Fairuz bareng karo Mama Lutfiah bisa menang ing kompetisi lan éntuk swara kang cacahé 147 vote, disusul Indra L Bruggman - Mama Mimi (144 vote) lan Yadi Sembako - Mama Suhana (80 vote). Ing lomba iki, Adly Fairuz lan ibuné kang dadi juwara.
Saiki Adly Fairuz uga dadi endorser Dadung, produke PT mondrian kang duwé cirikhas sporty. Endorser ya iku istilah liya saka profil image utawa dhuta saka dadung. Lumrahé nalika ana outlet dadung dibukak, Adly Fairuz bakal teka nalika outlet iku diresmikaké. Saliyané dadi endorser, Adly Fairuz uga dadi modhél iklan.

 Cathetan suku 

Kategori:Aktor Indonésia
Kategori:Penyanyi Indonésia
Kategori:Wong Jakarta